CELEX: 62015TN0531
Language: et
Date: 2015-09-11 00:00:00
Title: Kohtuasi T-531/15: 11. septembril 2015 esitatud hagi – Coveris Rigid (Auneau) France versus komisjon

7.12.2015   
            
            
               ET
            
            
               Euroopa Liidu Teataja
            
            
               C 406/34
            
         11. septembril 2015 esitatud hagi – Coveris Rigid (Auneau) France versus komisjon
   (Kohtuasi T-531/15)
   (2015/C 406/34)
   Kohtumenetluse keel: inglise
   
      Pooled
   
   
      Hageja: Coveris Rigid (Auneau) France (Auneau, Prantsusmaa) (esindajad: advokaadid H. Meyer-Lindemann, C. Graf York von Wartenburg ja L. Titze)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 24. juuni 2015. aasta otsuse C(2015)4336 final, juhtum AT.39563 – Toiduainete pakendamine jaemüügiks, artikli 1 lõige 5 selles osas, milles leiti, et hageja on rikkunud ELTL artiklit 101, osaledes komisjoni otsuse artikli 1 lõike 5 punktis d nimetatud ajavahemikul ühes vältavas rikkumises, mis koosnes mitmest rikkumisest jaemüügis toiduainete pakendamiseks mõeldud vahtpolüstüreenaluste sektoris Prantsusmaa territooriumil;
            
         
               —
            
            
               tühistada komisjoni 24. juuni 2015. aasta otsuse C(2015)4336 final, juhtum AT.39563 – Toiduainete pakendamine jaemüügiks, artikli 2 lõige 5 selles osas, millega hagejale on määratud trahv summas 4 7 56  000 eurot;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on komisjon vääralt kohaldanud isikliku vastutuse põhimõtet, leides, et Coveris on vastutav jaemüügis toiduainete pakendamiseks mõeldud vahtpolüstüreenaluste sektoris Prantsusmaa territooriumil toime pandud ühes vältavas rikkumises osalemise eest. Juhtumi erandlike asjaolude tõttu on põhjendatud terviklik lähenemisviis ONO Packagingi juhtkonnapoolse väljaostu kahele osalisele või teise võimalusena majandusliku järjepidevuse põhimõtte kohaldamine vara võõrandamistehingu osas. Sel alusel ei saa Coverist pidada väidetava rikkumise eest vastutavaks.
            
         
               2.
            
            
               Teise väite kohaselt on komisjon rikkunud võrdse kohtlemise põhimõtet, kuna ta eristas vara võõrandamist ja osaluse võõrandamist ONO Packagingi juhtkonnapoolse väljaostu käigus ning jaotas sellest tulenevalt vastutuse selliste õigussubjektide (st Coveris ja ONO Packaging Portugal SA) vahel, kes kuuluvad erinevatesse ettevõtetesse, kuigi väidetavate rikkumiste eest on vastutav üks ja sama ettevõtja, kes jäi juhtkonnapoolse väljaostu järel puutumata.